google/wiki40b huggingface dataset:
श्रिनिवास रामानुजम

श्रीनिवास अयंगर रामानुजन् 
(जन्म: 22 दिसम्बर, 1887; मृत्यु: 26 अप्रैल, 1920) महान् भारतीय गणितज्ञ थे। इन्हें आधुनिक काल के महानतम गणित विचारकों में गिना जाता है। इन्हें गणित में कोई विशेष प्रशिक्षण नहीं मिला, फिर भी इन्होंने विश्लेषण एवं संख्या सिद्धांत के क्षेत्रों में गहन योगदान दिए। इन्होंने अपने प्रतिभा और लगन से न केवल गणित के क्षेत्र में अद्भुत अविष्कार किए वरन् भारत को अतुलनीय गौरव भी प्रदान किया। गणित के क्षेत्र में अपने समय के अनेक दिग्गजों को पीछे छोड़ने वाले श्रीनिवास रामानुजन ने केवल 32 साल के जीवनकाल में पूरी दुनिया को गणित के अनेक सूत्र और सिद्धांत दिए। गणित के क्षेत्र में रामानुजन किसी भी प्रकार से गौस, यूलर और आर्किमिडीज से कम न थे। किसी भी तरह की औपचारिक शिक्षा न लेने के बावजूद रामानुजन ने उच्च गणित के क्षेत्र में ऐसी विलक्षण खोजें कीं कि इस क्षेत्र में उनका नाम अमर हो गया। इन्हें गणित में कोई विशेष प्रशिक्षण नहीं मिला, फिर भी इन्होंने विश्लेषण एवं संख्या सिद्धांत के क्षेत्रों में गहन योगदान दिए। इन्होंने खुद से गणित सीखा और अपने जीवनभर में गणित के 3,884 प्रमेयों का संकलन किया। इनमें से अधिकांश प्रमेय सही सिद्ध किये जा चुके हैं। इन्होंने गणित के सहज ज्ञान और बीजगणित प्रकलन की अद्वितीय प्रतिभा के बल पर बहुत से मौलिक और अपारम्परिक परिणाम निकाले जिनसे प्रेरित शोध आज तक हो रहा है, यद्यपि इनकी कुछ खोजों को गणित मुख्यधारा में अब तक नहीं अपनाया गया है। उनके सूत्र कई वैज्ञानिक खोजों में मददगार बने। हाल में इनके सूत्रों को क्रिस्टल-विज्ञान में प्रयुक्त किया गया है। इनके कार्य से प्रभावित गणित के क्षेत्रों में हो रहे काम के लिये रामानुजन जर्नल की स्थापना की गई है।
सरदार सिंह

सरदार सिंह (जन्म : 15 जुलाई 1986 सिरसा, हरियाणा) भारत के फील्ड हॉकी खिलाड़ी हैं। इन्हें सरदारा सिंह के नाम से भी जाना जाता है। सरदार मिडफील्डर के स्थान पर खेलते हैं। भारत सरकार ने २०१२ में सरदार को अर्जुन पुरस्कार से सम्मानित किया। .। वर्ष 2008 के अजलनशाह टूर्नामेंट में पहली बार टीम का नेतृत्व करके देश के सबसे युवा हॉकी कप्तान बन गए। वर्तमान में भारतीय हॉकी टीम के कप्तान हैं।

जीवन परिचय

सरदार सिंह का जन्म 15 जुलाई 1986  हरियाणा के सिरसा जिले में हुआ। पिता का नाम गुरनाम सिंह व माता का नाम जसवीर कौर है। सरदार सिंह हरियाणा पुलिस में डीएसपी हैं।

अंतर्राष्ट्रीय करियर

सरदार सिंह हॉकी की जूनियर टीम के 2003-4 के पोलैंड दौरे में खेले। अंतर्राष्ट्रीय हॉकी में पदार्पण 2006 में पाक के खिलाफ टेस्ट सीरीज में किया। इंचियोन में आयोजित एशियाई खेल 2014 के उद्घाटन समारोह में भारतीय दल के ध्वजवाहक बने एवं सरदार की कप्तानी में भारत ने स्वर्ण पदक प्राप्त किया, इस जीत के पश्चात भारत ने रियो ओलंपिक 2016 के लिए अहर्ता भी प्राप्त कर ली है।

सम्मान एवं पुरस्कार

भारत सरकार ने वर्ष 2015 में सरदार सिंह को नागरिक सम्मान पद्म श्री प्रदान किया। 

2012 में सरदार सिंह को अर्जुन पुरूस्कार से सम्मानित किया गया।
मोहन गोखले

मोहन गोखले हिन्दी फ़िल्मों के एक अभिनेता हैं।
सविता भाभी

सविता भाभी भारत में एक प्रसिद्ध या कहें कि एक बदनाम कार्टून पॉर्नोग्राफी वेबसाइट है, जिसमें सविता नामक एक गृहिणी का और उसके कामुक प्रसंग मौजूद होते हैं। वो एक ऐसे पुरुष की विवाहिता है जो मूंछें रखता है। वो उसे यौन संबंधी संतुष्टि देने में असमर्थ पति है सो उसकी पॉर्न फिल्मों में आसक्ति है। यह पॉर्न साइट स्वतन्त्रता तथा भारत की उदारता का एक प्रतीक बन गई है।.
आरम्भ में कार्टून स्ट्रिप को नि:शुल्‍क देखा जा सकता था। लेकिन प्रतिबन्ध के पश्चात, कार्टून स्ट्रिप kirtu.com पर चली गयी तथा देखने के लिए सदस्‍यता शुल्‍क चुकाना पड़ता है। पुराने संस्करण आज भी नि:शुल्‍क देखे जा सकते हैं।

प्रतिबन्ध और उसकी आलोचना

भारत, जो कि मुख्यतया एक परम्परावादी देश है, पॉर्नोग्राफी का अधिकार नहीं है तथा पॉर्नोग्राफी अवैध है। भारत सरकार ने इस साइट को सेंसर कर रखा है। भारत के उदारवादी लेखक तथा पत्रकार अमित वर्मा ने इस सेंसरशिप की अपने ब्लॉग इण्डिया अनकट में आलोचना की है।
आरम्भ में साइट के निर्माता ने अपना असली नाम छिपा कर रखा और स्‍वयं की पहचान छद्मनाम इण्डियन पोर्न अम्पायर से बनाई। हालांकि जुलाई २००९ में, साइट के निर्माता पुनीत अग्रवाल ने अपनी पहचान का खुलासा कर दिया था।
इसके प्रभाव की एक मामले में निन्दा की गई थी। इस मामले में बैंगलोर के एक विद्यार्थी ने अपनी अध्यापिका को एक कामुक पाठ सन्देश भेजा था, तथा एक हालिया कॉमिक की भारतीय टीवी पर आलोचना की गयी जिसमें सविता तथा एक अन्य चरित्र जो कि प्रसिद्ध बॉलीवुड अभिनेता अमिताभ बच्चन से बहुत मेल खाता था, के मध्य परिणय दिखाया गया था। ३ जून २००९ को भारत सरकार ने साइट को प्रतिबन्धित किया था।
भारत के उदारतावादी पत्रकार अमित वर्मा ने भारतीय सरकार द्वारा लगाई गई सेंसरशिप की अपने ब्लॉग इण्डिया अनकट में आलोचना की है इंटरनेट पर इस पर लगे प्रतिबंध को हटाने के लिए प्रयास किए गए।

लोकप्रियता

साइट भारत में अब भी लोकप्रिय है। अलैक्सा के अनुसार यह वर्तमान में भारत में १००० सर्वाधिक लोकप्रिय साइटों में से है तथा साइट का ८% ट्रैफिक भारत से आता है। कॉमिक्स अंग्रेजी के अतिरिक्त १० विभिन्न भारतीय भाषाओं में छापी जाती है। प्लग्डइन नामक एक भारतीय स्टार्टअप ब्लॉग ने उनकी वृद्धि तथा स्ट्रेटजी पर एक केस स्टडी तक की है।
मीन दोंग भाषा

मीन दोंग या पूर्वी मीन (闽东, Min Dong) चीन के फ़ूज्यान प्रांत के पूर्वी हिस्से में बोली जाने वाली एक भाषा है। इसे उस प्रांत की राजधानी, फ़ूझोउ और निन्गदे शहरों के इलाक़ों में बोला जाता है। १९८४ में इसे अनुमानित ९१ लाख लोग बोलते थे। फ़ूझोउ शहर में बोली जाने वाली मीन दोंग उपभाषा इसकी मानक बोली मानी जाती है। यह मीन भाषा-परिवार की सदस्य है, जो स्वयं चीनी भाषा-परिवार की एक शाखा है।
इंग्लिश विंग्लिश

पटकथा

शशि गोडबोले (श्रीदेवी) एक भारतीय गृहिणी हैं, जो घर के व्यवसाय के रूप में लड्डू बनाती और बेचती हैं। उसके पति सतीश और बेटी सपना, उसकी खराब अंग्रेजी का मज़ाक उड़ाते हैं, और आम तौर पर उसका अपमान करते हैं, जिससे शशि नकारात्मक और असुरक्षित महसूस करती हैं। हालाँकि, उसका छोटा बेटा, सागर उससे प्यार करता है, और उसकी सास उसे सहानुभूति देती है।
शशि की बड़ी बहन मनु, जो न्यूयॉर्क में रहती है, ने शशि के परिवार को अपनी बेटी मीरा की केविन से शादी के लिए आमंत्रित किया। यह तय हो जाता है कि शादी से पांच हफ्ते पहले शशि मनु के आयोजन में मदद करने के लिए न्यूयॉर्क जाएगी। शादी के करीब आते ही उनके पति और बच्चे उनसे मिलने जाते है। न्यूयॉर्क जाने के दौरान, शशि को एक साथी यात्री द्वारा सलाह दी जाती है। उसे अंग्रेजी में बात करने में असमर्थता के कारण एक कैफे में एक दर्दनाक अनुभव झेलना पड़ता है। वो फिर एक फ्रांसीसी शेफ लॉरेंट ने मिलती है, जो कैफे में उसके पीछे कतार में खड़ा था।
लड्डू बेचने से जो पैसा आता है, उसका इस्तेमाल करते हुए शशि चुपके से एक अंग्रेजी लर्निंग क्लास में दाखिला ले लेती है, जो चार सप्ताह में भाषा सिखाने का कोर्स होता है। इस क्लास में प्रशिक्षक डेविड फिशर, ईवा नाम का एक मैक्सिकन नानी, सलमान खान नाम का पाकिस्तानी कैब ड्राइवर, यू सॉन्ग नाम का एक चीनी हेयर स्टाइलिस्ट, राममूर्ति नाम का एक तमिल सॉफ्टवेयर इंजीनियर, उडुम्के और लॉरेंट नामक एक करीबी अफ्रीकी-कैरेबियन शामिल हैं। शशि अपने आकर्षक व्यवहार और अपने भोजन से सभी का सम्मान प्यार पाती है और आत्मविश्वास हासिल करती है। लॉरेंट शशि की ओर आकर्षित हो जाता है। वह उसे एक इमारत की छत पर चुंबन की कोशिश करता है, शशि उसे अस्वीकार करती है।
इस बीच, शशि की भतीजी राधा, जो मीरा की छोटी बहन है, उनकी गुप्त अंग्रेजी कक्षाओं के बारे में पता लगाती है और उनका समर्थन करती है। शशि रात में अंग्रेजी फिल्में देखना शुरू करती है और अपने घर का काम भी करती है। इसके बाद अंग्रेजी बोलने वाले पाठ्यक्रम को पूरा करने और एक प्रमाण पत्र प्राप्त करने के लिए, प्रत्येक छात्र को पांच मिनट का भाषण देना होता है। लेकिन इस दौरान शशि का परिवार न्यूयॉर्क आ जाता है। शशि क्लास अटेंड करने की कोशिश करती, लेकिन झगड़ों की वजह से पढ़ाई छोड़ने का फैसला करना पड़ता है। परीक्षा उसी दिन होती है जिस शादी है।
राधा शादी के लिए फिशर और पूरी कक्षा को आमंत्रित करती है, जहां सतीश को उसकी पत्नी द्वारा विभिन्न लोगों के समूह में पेश किया जाता है। शशि अंग्रेजी में शादीशुदा जोड़े को शुभकामनाएं देती है। इससे हर कोई आश्चर्यचकित हो जाता है। अपने भाषण में, शशि विवाहित होने और परिवार होने के गुणों के बारे में बताती है। इसके बाद शशि को प्रमाण पत्र दे दिया जाता है और पति तथा बेटी सब प्रशंसा करते है।
ऋषि कपूर

प्रारंभिक जीवन और परिवार

कपूर का जन्म पंजाब के हिंदू परिवार में ऋषि राज कपूर के रूप में मुंबई के चेम्बूर में हुआ था। वह अभिनेता-फिल्म निर्देशक राज कपूर और अभिनेता पृथ्वीराज कपूर के पोते का दूसरा पुत्र था। उन्होंने कैंपियन स्कूल, मुंबई और मेयो कॉलेज, अजमेर में अपने भाइयों के साथ अपनी स्कूली शिक्षा की। उनके भाई रणधीर कपूर और राजीव कपूर; मातृ चाचा, प्रेम नाथ और राजेंद्र नाथ; और पैतृक चाचा, शशि कपूर और शम्मी कपूर सभी अभिनेता हैं। उनकी दो बहनें हैं, बीमा एजेंट रितु नंदा और रिमा जैन हैं।

व्यक्तिगत जीवन

ऋषि कपूर स्‍वर्गीय राज कपूर के बेटे और प्रूथ्‍वीराज कपूर के पोते है। परम्‍परा के अनूसार उन्‍होने भी अपने दादा और पिता के नक्‍शे कदम पर पैर रखते हूए फिल्‍मों में अभिनय किया और वे एक सफल अभिनेता के रूप में उभर आए। मेरा नाम जोकर यह उनकी पहली फिल्‍म है जिसमें उन्‍होने अपने पिता के बचपन का रोल किया। जो किशोर अवस्‍था में अपने टिचर से ही प्‍यार करने लगता है। परन्‍तु बॉबी फिल्‍म में वे बतौर अभिनेता के रूप में दिखायी दिए। ऋषि कपूर और नीतू सींह की शादी 22 जनवरी 1980 में हुइ थी।
इनके दो बच्चे हैं रणबीर कपूर जो की एक अभिनेता है और रिदीमा कपूर जो एक ड्रैस डिजाइन है। करिश्मा कपूर और करीना कपूर इनकी भतीजियां हैं। ऋषि कपूर सोशल मीडिया पर उनकी टिप्पणियों के लिए विवादों में हैं।
ईसाई देववाद

ईसाई देववाद धर्म के दर्शन में एक सिद्धान्त है, जिसकी शाखा ईसाई धर्म से फूटी है। इसका संदर्भ किसी देववादी से है जो ईसा मसीह की नैतिक शिक्षा में तो विश्वास रखता हैं पर उनकी दिव्यता में नहीं। कॉर्बेट एण्ड कॉर्बेट (1999) जॉन एडम्स और थॉमस जेफरसन की मिसालों का हवाला देता हैं।
ललित मोदी

जीवनी

1963 में भारत में दिल्ली के एक मारवाड़ी परिवार में जन्में, ललित कुमार मोदी ने प्रतिष्ठित सेंट जोसेफ कालेज, नैनीताल में अध्ययन किया। उन्होंने संयुक्त राज्य के ड्यूक विश्वविद्यालय में शिक्षा ली और 1986 में मार्केटिंग में स्नातक की डिग्री अर्जित की। ललित मोदी एक अमीर पिता कृष्ण कुमार मोदी के बेटे हैं। कृष्ण कुमार ४००० करोड़ रुपयों की कीमत वाली मोदी समूह के अध्यक्ष हैं। ललित मोदी के दादा राज बहादुर गुजरमल मोदी ने मोदीनगर की स्थापना की थी।

पारिवारिक खतरा और सुरक्षा

मार्च 2009 के अंत में मुंबई पुलिस ने अंडरवर्ल्ड डॉन छोटा शकील के गोली चलाने वाले आदमी रशीद मालाबारी को गिरफ्तार किया और उससे पूछताछ के दौरान उसने उजागर किया कि क्रिकेट के प्रमुख ललित मोदी, उनकी पत्नी मीनल और बेटे रूचिर की हत्या करने की योजना थी। इसी संदर्भ में सरकार की एक खुफिया एजेंसी ने छोटा शकील और उसके मालिक दाऊद इब्राहिम के बीच फोन पर हो रही बातचीत को सुना कि 4 हत्यारों को किराये पर लेकर मोदी और उनके परिवार की हत्या दक्षिण अफ्रीका या भारत में कर दी जाये. खुफिया ब्यूरो के इलेक्ट्रॉनिक निगरानी रिकॉर्ड से यह भी पता चला कि छोटा शकील ने अपने निशानेबाजों से कहा कि मोदी को मुंबई या दक्षिण अफ्रीका में खत्म कर दो। "उसको खत्म कर दो इंडिया या साउथ अफ्रीका में " यही आदेश है। इस धमकी का कारण यह है कि मोदी ने IPL 2 में पाकिस्तानी क्रिकेट खिलाड़ियों के खेलने पर प्रतिबंध लगाया था। ललित मोदी को सशस्त्र पुलिस सुरक्षा प्रदान की गयी है जो उनके घर की पहरेदारी करती है भले ही वह घर पर हों या न हों, उन्हें एक गैर श्रेणी पुलिस सुरक्षा कवर भी दी गई है जो उनके साथ घर के दरवाजे से बाहर भी सुरक्षा प्रदान करती है जिनमें एकाधिक सशस्त्र पुलिस वाले शामिल हैं जो उन्हें 24 घंटे उनके घर और बाहर जाते ही, उनके कार को पहरा देते हैं। लेकिन उनकी पत्नी मिनल और बेटा रुचिर जब बाहर निकलते हैं तो केवल 1 सशस्त्र पुलिस वाला ही उनके साथ होता है। मोदी का अपना निजी सुरक्षा बल 24 घंटे उनके घर की रखवाली करता है और मोदी के निजी अंगरक्षक हर समय उनकी, उनकी पत्नी और बेटे की रखवाली करते हैं। यह भी कहते सुना गया है कि IPL की सुरक्षा एजेंसी ने मोदी के आसपास की सुरक्षा को और भी मजबूत बना दिया है।

शक्ति - संघर्ष

2005 में, मोदी ने शरद पवार को एक प्रभावशाली नेता व राष्ट्रीय कैबिनेट मंत्री बताया, परिणामस्वरूप पूर्व

शीर्षक

भारतीय क्रिकेट सुप्रीमो और अंतर्राष्ट्रीय क्रिकेट परिषद के अध्यक्ष जगमोहन डालमिया को बोर्ड ऑफ़ कंट्रोल फॉर क्रिकेट इन इंडिया के चुनाव में अपने पद से हारना पड़ा .

निजी जीवन व परिवार

IPL खेलों के दौरान मोदी को कई बार अपने बेटे रूचिर के साथ देखा जाता है, लेकिन उनकी पत्नी मीनल और बेटी आलिया शायद ही उनके साथ इस खेल में देखी जातीं हैं। उनके बच्चे रूचिर (14) और आलिया (16) वर्तमान में अमेरिकन स्कूल ऑफ़ बॉम्बे में अध्ययन कर रहे हैं। वह मुंबई, जुहू बीच के उपनगर में अपने घर में अपनी पत्नी और बच्चों के साथ एक बहुत ही भव्य जीवन गुजार रहें हैं। मुंबई के वर्ली जैसे व्यापारिक क्षेत्र में भी उनका एक फ्लैट है।
सैन्य कूटनीति

अन्तरराष्ट्रीय राजनीति में, अपने सैन्य संसाधनों का शान्तिपूर्ण ढंग से उपयोग करके विदेश नीति के लक्ष्यों को प्राप्त करना ही सैन्य कूटनीति (defence diplomacy) कहलाता है।
अनोडॉनशिया

कारण

अनोडॉनशिया दांतों का वह जन्मजात रोग है जो की सारे या कुछ दांतों में दिखाई देता है! और इसमें दांत निकलने के समय ही संयुक्त दांत होते है या कुछ दांतों की कमी होती है! जनम से १ या अधिक दांतों की कमी होना साधारण असामान्यता है, जिसके कारण मेसटीकेटर डिसफंक्शन हो जाता है, बोलने में दिक्कत आती है, एस्थेटिक समस्याए उत्पान होती है और मॉलओक्लुस्न भी हो सकता है! और कुछ लोगो के सामने वाले दंत विकसित नही हो पते जिसके कारण वो लोग भुत ही गुस्से वाले बन जाते है अपनी असुरक्षा के कारण!

इलाज

अनोडॉनशिया एक अनुवांशिक रोग है परन्तु इसका इलाज भी किया जा सकता है! इसके इलाज में जो दांत विकसित नही हुए है उनका कृत्रिम प्रितिस्थापन दंत प्रत्यारोपण की तकनीक से किया जाता है जिसमे वह दांत लगा दी जाते है, झा दांत विकसित नही हो पाते! और इस तकनीक के कारण अनोडॉनशिया से पीड़ित लोग अपनी जिंदगी सरल तरीके से जी पाते है!
वियोग

उदाहरण

अरे बता दो मुझे कहाँ प्रवासी है मेरा
इसी बावले से मिलने को डाल रही है हूँ मैँ फेरा
भारत माता की जय

भारत माता की जय भारतीय स्वाधीनता संग्राम के समय सर्वाधिक प्रयुक्त होने वाला नारा था। 'भारत माता' का उल्लेख किरन चन्द्र बन्दोपाध्याय के नाटक में सर्वप्रथम आया था जो की सन् १८७३ में खेला गया था  भारत भूमि को जीवन का पालन करने वाली माता के रूप में रूपायित कर उसकी मुक्ति के लिए की गई कोशिशों में उसकी संतानों ने इस नारे का बार बार प्रयोग किया। भारत माता की विजय का उद्घोष करने वाली यह उक्ति स्वाधीनता संग्राम के सिपाहियों में नए उत्साह का संचार करती थी। आज भी इस नारे का प्रयोग राष्ट्रप्रेम या राष्ट्र निर्माण से जुड़े अवसरों, कार्यक्रमों एवं आंदोलनों में किया जाता है।
संविधान दिवस (डेनमार्क)

संविधान दिवस डेनमार्क में संविधान स्वीकृत होने के उपलक्ष्य में मनाया जाता है। ५ जून १८४९ ईं को डेनमार्क में पहली बार संविधान स्वीकृत हुआ और वह संवैधानिक राजतंत्र बन गया। १९५३ ई। में जब पुनः संविधान निर्मित हुआ तो इस दिन के महत्व को ध्यान में रखकर इसी दिन से उसे लागू किया गया। इस दिन को डेनमार्क में पितृ दिवस के रूप में भी मनाया जाता है।
संयुक्त अरब अमीरात क्रिकेट टीम का ज़िम्बाब्वे दौरा

वनडे सीरीज

साल 2015 से अब तक 6 मैचों की 4 (उसमें विश्व कप, ट्रॉफी, इतर) सीरीज हुई हैं। उसमें ज़िम्बाब्वे ने 1 सीरीज जीती हैं।

टी20ई सीरीज

साल 2014 से अब तक 1 मैचों की 1 (उसमें विश्व कप) सीरीज हुई हैं। उसमें ज़िम्बाब्वे ने 0 सीरीज जीती हैं।
तबस्सुम (हिन्दी फ़िल्म कलाकार)

व्यक्तिगत जीवन

तबस्सुम का जन्म ९ जुलाई १९४४ को मुंबई में हुआ था। उनके पिता अयोध्यानाथ सचदेव, जो कि एक स्वतंत्रता सेनानी थे, तथा उनकी माता असग़री बेग़म जो कि एक लेखक और पत्रकार थीं। उन्होंने अपनी फ़िल्मी सफ़र की शुरुआत १९४७ में ही मेरा सुहाग फ़िल्म से शुरु कर दी थी जब उनकी उम्र महज़ तीन वर्ष थी। बचपन में उनका नाम बेबी तबस्सुम दर्शाया जाता था।

उनका विवाह विजय गोविल से सम्पन्न हुआ है, जो कि अरुण गोविल के बड़े भाई हैं। अरुण गोविल ने रामानन्द सागर के प्रसिद्ध दूरदर्शन धारावाहिक रामायण में राम की भूमिका अदा की थी।
राष्ट्रीय उपभोक्ता दिवस (भारत)

भारत में २४ दिसम्बर राष्ट्रीय उपभोक्ता दिवस के रूप में मनाया जाता है। सन् १९८६ में इसी दिन उपभोक्ता संरक्षण अधिनियम विधेयक पारित हुआ था। इसके बाद इसअधिनियम में १९९१ तथा १९९३ में संशोधन किये गए। उपभोक्‍ता संरक्षण अधिनियम को अधिकाधिक कार्यरत और प्रयोजनपूर्ण बनाने के लिए दिसम्‍बर २००२ में एक व्‍यापक संशोधन लाया गया और १५ मार्च २००३ से लागू किया गया। परिणामस्‍वरूप उपभोक्‍ता संरक्षण नियम, १९८७ में भी संशोधन किया गया और ५ मार्च २००४ को अधिसूचित किया गया था। भारत सरकार ने २४ दिसम्बर को राष्‍ट्रीय उपभोक्‍ता दिवस घोषित किया है, क्योंकि भारत के राष्‍ट्रपति ने उसी दिन ऐतिहासिक उपभोक्‍ता संरक्षण अधिनियम, १९८६ के अधिनियम को स्वीकारा था। इसके अतिरिक्‍त १५ मार्च को प्रत्‍येक वर्ष विश्‍व उपभोक्‍ता अधिकार दिवस के रूप में मनाया जाता हैं। यह दिन भारतीय ग्राहक आन्दोलन के इतिहास में सुनहरे अक्षरो में लिखा गया है। भारत में यह दिवस पहली बार वर्ष २००० में मनाया गया। और आगे भी प्रत्येक वर्ष मनाया जाता है।

परिचय

ग्राहक संरक्षण कानून से संबंधित महत्वपूर्ण तथ्य यह है की किसी भी शासकीय पक्ष में इस विधेयक को तैयार नहीं किया। अखिल भारतीय ग्राहक पंचायत ने प्रथमत: इस विधेयक का मसौदा तैयार किया। १९७९ में ग्राहक पंचायत के अर्न्तगत एक कानून समिति का गठन हुआ। ग्राहक संरक्षण कानून समिति के अध्यक्ष गोविन्ददास और सचिव सुरेश बहिराट थे। शंकरराव पाध्ये एड. गोविंदराव आठवले, सौ. स्वाति शहाणे इस समिति के सदस्य थे।
पूर्व में ग्राहक पंचायत द्वारा किये गए प्रयास ग्राहक पंचायत की स्थापना १९४७ में हुई। उसी समय से एक बात ध्यान में आने लगी की प्रत्येक क्षेत्र में ग्राहक को ठगा जा रहा है। उसका नुकसान हो रहा है फिर भी उसके पास न्याय मांगने के लिए कोई कानून नहीं था। ग्राहक सहने करने के अलावा कुछ नही कर पा रहा था। सामान्य आर्थिक परिस्थितियों में ग्राहक व्यापारी के अधिक आर्थिक प्रभाव से शोषित होता रहा था। उसकी आवाज़ शासन तक नहीं पहुँचती थी। ग्राहक ने अन्याय के विरुद्ध प्रतिकार किया तो विक्रेता ग्राहक पर लूट मार का आरोप लगाने लगते थे। इस परिस्थिति से उबरने के लिए ग्राहक पंचायत ने ग्राहक संरक्षण के लिए स्वतंत्र कानून की आवश्यकता प्रतिपादित की। १९७७ में लोणावाला में ग्राहक पंचायत के कार्यकर्ताओं ने बैठक में एक प्रस्ताव पारित करके ऐसे कानून की मांग की। १९७८ में ग्राहक पंचायत ने एक मांग पत्र प्रकाशित किया। ग्राहक संरक्षण कानून, ग्राहक मंत्रालय और ग्राहक न्यालय में ये मांगे रखी। पंचायत ने स्वयं इस पर कानून का प्रारूप तैयार करके १९८० में कानून का मसौदा तैयार करना प्रारंभ किया। दिनांक ९ अप्रैल १९८० को कानून समिति की पहली बैठक में कानून का प्रारूप समिति के सामने रखा गया। समिति की चर्चा के बाद व्यवस्थित मौसोदा अनेक कानून विशेषज्ञों के पास भेजा गया। राज्य सरकार के पदस्थ सचिव एवं उच्च न्यालय के पदस्थ न्यायधीश से चर्चा की। देश के अनेक कानून विशेषज्ञों ने अपनी प्रतिक्रिया प्रेषित कर समिति को अमूल्य योगदान दिया। १९८० में महाराष्ट्र राज्य विधान परिषद् के सदस्य बाबुराव वैद्य ने विधेयक रखने का उत्तरदायित्व स्वीकारा। तब जाकर वर्तमान ग्राहक कानून अस्तित्त्व में आया था।
इश्क़ विश्क

संक्षेप

राजीव (शाहिद कपूर) अपने कॉलेज के लोकप्रिय बच्चों में से एक बनना चाहता है। उसके दोस्त जावेद और डैनी अलीबाग की यात्रा की योजना बनाते हैं और राजीव और मैम्बो को केवल इस शर्त पर आमंत्रित करते हैं कि वे लड़कियों के साथ आए। राजीव ने अपनी बचपन की दोस्त पायल (अमृता राव) से पूछने का फैसला किया कि वह उसकी प्रेमिका बन जाए और उसे बताता कि वह उससे प्यार करता है। वह केवल यात्रा के लिए ऐसा करता है क्योंकि वह प्यार और गंभीर संबंधों पर विश्वास नहीं करता है। पायल सहमत होती है, क्योंकि वह अपने स्कूल के दिनों से उसके साथ प्यार करती रही है। उनमें से दोनों एक-दूसरे के साथ समय बिताना शुरू करते हैं और राजीव को पता चल जाता है कि पायल वास्तव में उससे प्यार करती है।
यात्रा के दौरान राजीव नशे में है, वह पायल के साथ बुरी तरह व्यवहार करता है। पायल को पता चलता है कि राजीव उससे प्यार नहीं करता और वह उसे थप्पड़ मारती है। डैनी और जावेद की गर्लफ्रेंड ने पायल की गलतफहमी को दूर करने की कोशिश की। राजीव उसकी माफी स्वीकार नहीं करता और उसे हर किसी के सामने चुंबन देने के लिए कहता है। पायल ने यह कहते हुए इंकार कर देती है कि उसे इतना तुच्छ काम करके अपने प्यार को साबित करने की ज़रूरत नहीं है। उनका रिश्ता टूट जाता है और राजीव चुनौती देता है कि उसके पास कॉलेज की सबसे खूबसूरत प्रेमिका होगी। राजीव के सबसे अच्छे दोस्त मैम्बो (विशाल मल्होत्रा), जो राजीव और पायल के मित्रवत संबंधों के समर्थन में था, उसे यह पसंद नहीं है और वह जोर देता है कि वह पायल के साथ वापस आ जाए। लेकिन राजीव ने उससे भी दोस्ती तोड़ दी।
इसके तुरंत बाद, अलीशा सहाय (शहनाज़ ट्रेज़रीवाला), एक स्टाइलिश और सुंदर लड़की, स्पेंसर कॉलेज में आती है। राजीव उसके द्वारा मारा जाता है और अपने दोस्त लव गुरु (यश टोंक) की मदद से उसे लुभाने का प्रबंधन करता है। इस बीच, मैम्बो और पायल करीब हो जाते हैं। मैम्बो उसे खुश करने और हमेशा उसके साथ रहने की कोशिश करता है। पायल अभी भी राजीव के लिए बहुत परवाह करती है और अलीशा और राजीव को एक साथ देखकर उसे चोट पहुंचती है।
पादप आकारिकी

पादप आकारिकी (Plant morphology या phytomorphology) में पादपों के शरिर के वाह्य आकार तथा वाह्य संरचना का अध्ययन किया जाता है। यह पादप शारीरिकी (plant anatomy) से अलग मानी जाती है। पादप आकारिकी, पादपों को देखकर पहचानने में सहायक होती है।
मध्य सप्तक

क्रमानुसार सात शुद्ध स्वरों के समुह को सप्तक कहते हैं। ये सात स्वर हैं- सा, रे, ग, म, प, ध, नि। जैसे-जैसे हम सा से ऊपर चढ़ते जाते हैं, इन स्वरों की आंदोलन संख्या बढ़ती जाती है। 'प' की अंदोलन संख्या 'सा' से डेढ़ गुनी ज़्यादा होती है। 'सा' से 'नि' तक एक सप्तक होता है, 'नि' के बाद दूसरा सप्तक शुरु हो जाता है जो कि 'सा' से ही शुरु होगा मगर इस सप्तक के 'सा' की आंदोलन संख्या पिछले सप्तक के 'सा' से दुगुनी होगी। इस तरह कई सप्तक हो सकते हैं मगर गाने बजाने में तीन सप्तकों का प्रयोग करते हैं। १) मन्द्र २) मध्य ३) तार। संगीतज्ञ साधारणत: मध्य सप्तक में गाता बजाता है और इस सप्तक के स्वरों का प्रयोग सबसे ज़्यादा करता है। मध्य सप्तक के पहले का सप्तक मंद्र और मध्य सप्तक के बाद आने वाला सप्तक तार सप्तक कहलाता है।
सुनान हवाई अड्डा

यह एक प्रमुख हवाई अड्डा हैं |
सोंग यु

सोंग यु (चीनी: 宋玉, अंग्रेज़ी: Song Yu) तीसरी सदी ईसापूर्व में चीन के झगड़ते राज्यों के काल के दौरान चू राज्य का एक कवि था। उसकी जीवनी के बारे में ज़्यादा कुछ तो नहीं मालूम लेकिन उसे प्रसिद्ध कवि चू युआन (屈原, Qu Yuan) का भांजा या भतीजा बताया जाता है। यह भी कहा जाता है कि वह चू युआन का छात्र था। उसे उस काल में बने प्रसिद्ध 'चू-त्सि' (楚辭, Chu Ci) नामक कविता संग्रह की कुछ कविताओं का रचियता भी माना जाता है।
वह एक ग़रीब परिवार में जन्मा था और चू राज-दरबार में उसे एक लेखक का दर्जा प्राप्त था। चू युआन के देहांत के बाद वह 'चिफ़ू' शैली का एक प्रमुख लेखक बना, जिसमें तुकबंदी के साथ भावुक चीज़ों के बारे में लिखा जाता था। यह शैली हान राजवंश और त्साओ वेई राज्य में बहुत पनपी। 'हान ग्रन्थ' नामक चीनी इतिहास-ग्रन्थ के साहित्य और कला विभाग में कहा गया है कि सोंग यु ने १६ कृतियाँ बनाई थीं लेकिन उनमें से १४ ही बची हैं। चीन साहित्य इतिहास में सोंग यु का नाम चू युआन के साथ इतना जोड़ा जाता है कि कभी-कभी इन दोनों को एक साथ 'चू-सोंग' बुलाया जाता है।
बिली जीन किंग नेशनल टेनिस सेंटर

बिली जीन किंग नेशनल टेनिस सेंटर न्यूयॉर्क शहर में फ्लशिंग इलाके में स्थित है। इसका नाम महान खिलाड़ी बिली जीन किंग पर रखा गया है।
यहाँ पर प्रति वर्ष अमरीकी ओपन ग्रैंड स्लैम टेनिस प्रतियोगिता का आयोजन किया जाता है। संयुक्त राज्य टेनिस संघ (यू एस टी ए) के मुताबिक यह विश्व का सबसे बड़ा सार्वजनिक टेनिस स्थान है।
इसमें २२ कोर्ट अंदर हैं एवं ११ कोर्ट पास के पार्क में हैं।
शीया स्टेडियम के पास स्थित यह केन्द्र वर्ष में ११ महीने जनता के लिये उपलब्ध रहता है। केवल खराब मौसम एवं अगस्त/सितंबर में अमरीकी ओपन ग्रैंड स्लैम की वजह से यह आम जनता को उपलब्ध नहीं होता। कोई भी व्यक्ति टेनिस जूतों एवं रैकेट की मौजूदगी में इस कोर्ट पर खेल सकता है, उसे बस १६ डॉलर हर घंटे खर्च करने होंगे।
स्कॉटलैंड क्रिकेट टीम का नीदरलैंड दौरा

वनडे सीरीज

नीदरलैंड ने 1 सीरीज जीती हैं।

टी20 सीरीज

साल 2008 से अब तक 6 मैचों की 6 (उसमें विश्व कप) सीरीज हुई हैं। उसमें नीदरलैंड ने 2 विश्व कप क्वालीफायर जीता हैं।
बेलवा रणजी

बेलवा रणजी एक भारतीय राज्य राजस्थान के जोधपुर ज़िले का एक गांव है जो बालेसर तहसील के अंतर्गत आता है। गांव का पिन कोड ३४२०२३
है तथा टेलीफोन का कोड नम्बर ०२९२९ है। २०११ की जनगणना के अनुसार गांव की जनसंख्या १७५७ है। बस्तवा ,गोपालसर ,बेलवा इत्यादि इनके निकटवृति गांव है। यहां की अधिकतर जनसंख्या खेती पर निर्भर करती है। बेलवा रणजी गांव में उप डाकघर तथा सरकारी विद्यालय तथा कई निजी विद्यालय भी है।
ममता माबेन

ममता माबेन (अंग्रेज़ी: Mamatha Maben) (जन्म ;१५ नवम्बर १९७०, बैंगलोर, कर्नाटक) एक पूर्व भारतीय महिला वनडे क्रिकेट खिलाड़ी है।
इन्होंने भारतीय महिला क्रिकेट टीम के लिए ४ टेस्ट क्रिकेट मैच और ४० एक दिवसीय अंतर्राष्ट्रीय मैच खेले थे। ममता माबेन १९९३ महिला क्रिकेट विश्व कप का भी हिस्सा रही थी और बाद में संन्यास लेने के बाद बांग्लादेश महिला क्रिकेट टीम की कोच बनी थी।
लेखनी (पत्रिका)

लेखनी हिन्दी का एक ऑनलाइन वेब पोर्टल है।
कुन्भोङ् वंश

कुन्भोंग राजवंश (बर्मी भाषा : ကုန်းဘောင်ခေတ်, कुन्भोंखेत् ) बर्मा का अन्तिम राजवंश था जिसने १७५२ से १८८५ तक बर्मा पर शासन किया। इसे 'अलोमप्रा वंश' भी कहा जाता है। बर्मा के इतिहास में यह दूसरा सबसे बड़ा साम्राज्य था। इस राजवंश ने इसके पूर्ववर्ती टौंगू राजवंश द्वारा शुरू किए गये सभी प्रशासनिक सुधार जारी रखे और इस प्रकार आधुनिक बर्मी राज्य की आधारशिला रखी। किन्तु ये सुधार भी ब्रितानियों को आगे बढ़ने से रोकने में अपर्याप्त सिद्ध हुए। 1824 से 1885 के बीच अंग्रेजों के साथ बर्मा ने तीन युद्ध किए किन्तु पराजित हुए। अन्ततः १८८५ में सहस्र वर्षों की बर्मी राजसत्ता का अन्त हो गया।
स्टील गेट

राजमार्ग क्र 32 पर अवस्थित स्टील गेट धनबाद के प्रमुख उभरते स्थानो में एक है। यह सरायधेला थाना के अन्तर्गत आता है।
कई व्वासायिक सन्स्थान, सरकारी कलोनियो के कारण स्टील गेट तेजी से प्रगति कर रहा है।
स्टील गेट के आसपास सी सी ड्ब्बलु ओ (पुर्व में हिन्दुस्तान स्टील कलोनी), कोयलानगर, न्यु कलोनी आदि अव्स्थित है।

शिक्षा सन्स्थान

पाटलीपुत्र मेडीकल कालेज, डी ए वी, गुरुकुल, आदर्श मध्य विधालय, बाल भारती, धनबाद पब्लिक स्कुल आदि।

यातायात

धनबाद रेलवे स्टेशन से मात्र 5 किलोमीटर की दुरी पर अवस्थित है। स्टेशन से पेदल रिक्शा, ऑटो रिक्शा, बस, टैक्सी आसनी से उपल्ब्ध है।